OTET परीक्षा - ओडिशा माध्यमिक शिक्षा बोर्ड जल्द जारी करेगा नतीजे  
OTET परीक्षा के नतीजे जल्द हो सकते हैं जारी.
5 अगस्त को आयोजित की गई थी परीक्षा. 
शिक्षक पद के लिए योग्यता तय करती है परीक्षा.
ओडिशा माध्यमिक शिक्षा बोर्ड (Secondary Board of Education Odisha), ओडिशा शिक्षक पात्रता परीक्षा (OTET) के नतीजे जल्द जारी कर सकता है. नतीजे जारी होने पर उम्मीदवार अपना रिजल्ट bseodisha.nic.in पर जाकर चेक कर सकते हैं. बता दें कि इस साल 5 अगस्त को ओडिशा माध्यमिक शिक्षा बोर्ड द्वारा ओटेट की परीक्षा आयोजित की गई थी. इसके बाद बोर्ड ने 6 अक्टूबर को परीक्षा की आंसर की जारी की थी. छात्रों को अपनी आपत्ति दर्ज करने के लिए 10 अक्टूबर तक का समय दिया गया था. बता दें कि ओटेट की परीक्षा ओडिशा के सरकारी स्कूलों में शिक्षक पदों की पात्रता के लिए आयोजित की जाती है. इसको पास करने के बाद उम्मीदवार शिक्षक पद के लिए आवेदन कर सकते हैं.  
उम्मीदवार इस तरह OTET परीक्षा के नतीजे देख सकते हैं:
 - OTET की आधिकारिक वेबसाइट bseodisha.nic.in पर जाएं.
- इसके बाद होम पेज पर जाकर  OTET result 2019 के लिंक पर क्लिक करें.
- लॉगइन करने के लिए अपनी जानकारी डालें.
- इसके बाद स्क्रीन पर आपको नतीजे दिख जाएंगे. 
बता दें कि बीते साल एक लाख उम्मीदवारों ने आोटेट की परीक्षा के लिए रजिस्टर किया था. हालांकि पिछले साल सोशल मीडिया पर पेपर वायरल होने से परीक्षा रद्द कर दी गई थी. इसलिए इस साल दो बैचों की परीक्षा आयोजित की गई थी.